12/02/2020 | Administración LocalMunicipal
Carral
Reincorporación ao réxime de adicación parcial na realización das funcións do señor Segundo Tenente de Alcalde, D. Pablo Couto López, dende o 06 de febreiro de 2020, á súa solicitude

Esta Alcaldía, o 06 de febreiro de 2020, ditou o seu decreto 55/2020, cuxo texto se transcribe a continuación: ASUNTO: Reincorporación ao réxime de adicación parcial na realización das funcións do señor Ascension Pilar Guia Mohacho, D. Pablo Couto López, dende o 06 de febreiro de 2020, á súa solicitude. EXPEDIENTE: 2020/G003/000053 Logo de ver o disposto no artigo 75.5 da Lei 7/1985, de 2 de abril, reguladora das bases do réxime local (LRBRL en adiante), segundo o cal “5. Las Corporaciones locales consignarán en sus presupuestos las retribuciones, indemnizaciones y asistencias a que se hace referencia en los cuatro números anteriores, dentro de los límites que con carácter general se establezcan, en su caso. Deberán publicarse íntegramente en el Boletín Oficial de la Provincia y fijarse en el tablón de anuncios de la Corporación los acuerdos plenarios referentes a retribuciones de los cargos con dedicación exclusiva y parcial y régimen de dedicación de estos últimos, indemnizaciones y asistencias, así como los acuerdos del Presidente de la Corporación determinando los miembros de la misma que realizarán sus funciones en régimen de dedicación exclusiva o parcial”. Logo de ver o meu decreto 317/2019, do 18 de xullo de 2019, polo que modifiquei o meu decreto 280/2019, e resolvín delegar de xeito xenérico ou específico diversas áreas e materias de goberno municipal nos/as Concelleiros/as indicados/as en tal resolución. Logo de ver o acordo adoptado polo Pleno do Concello o 24 de xullo de 2019, polo que se fixaron os cargos corporativos con adicación exclusiva e parcial, as retribucións asignadas a cada un deles, e o réxime de adicación corresponte aos cargos aos que se asignou adicación parcial (previo informe de fiscalización da Intervención do Concello, do 18 de xullo de 2019, sen observacións de reparo). Logo de ver que, por medio do meu decreto 325/2019, do 24 de xullo, determinei os /as membros da Corporación que realizarían as súas funcións, a partires desa data (24 de xullo de 2019) en réxime de adicación exclusiva ou parcial [desempeñando os cargos indicados entre aqueles aos que o Pleno do Concello asignou os referidos réximes de adicación, coas retribucións tamén determinadas por acordo plenario] entre outros, o seguinte: -. Adicación parcial (Cun réxime de adicación temporal mínima necesaria para a percepción das devanditas retribucións equivalente ao 80% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). Segunda Tenencia de Alcaldía: Con delegación en materias de urbanismo, infraestruturas medio rural e obras públicas, de xeito compartido co señor Alcalde (Urbanismo, infraestruturas e medio rural) e co concelleiro de obras públicas (obras públicas): D. Luis Samuel Alperi Entralla. Retribucións mensuais brutas de 1.800,00 € en 12 pagas e dúas extraordinarias en xuño e decembro (Total anual: 25.200,00€ + seguridade social a cargo do Concello). Logo de ver que, con data do 30 de xaneiro de 2020 (nº de rexistro de entrada 161), D. Luis Samuel Alperi Entralla presentou un escrito dirixido a esta alcaldía no que manifesta que “(…) Expón e solicita: Que dende o 1 DE FEBREIRO DE 2.020 desexa renunciar á dedicación parcial, xa que foi chamado para traballar na empresa pública SEAGA como enxeñeiro facultativo en dirección de obra para Portos de Galicia. Solicítase tamén que se manteñan as función e delegación acordados noDecreto de Alcaldía 317/2019 do 18 de xullo de 2019.”. Logo de ver que, por medio do meu decreto 45/2020, do 31 de xaneiro de 2020 (publicado no BOP da Coruña nº 24, do 05 de febreiro de 2020) resolvín, entre outras cuestións “(…) Determinar que o señor D. Luis Samuel Alperi Entralla siga a desempeñar as funcións que lle foron delegadas por min mediante o decreto 317/2019, do 18 de xullo, mais, dende o 1 de febreiro de 2020, sen a adicación parcial que lle foi asignada por medio do meu decreto 325/2019, do 24 de xullo, entre as establecidas por acordo adoptado polo Pleno do Concello o 24 de xullo de 2019, de xeito que quedará sometido ao réxime establecido nos artigos 75.3 e 75.4 LRBRL e demais preceptos concordantes aplicables.(…)”. Logo de ver que, con data do 04 de febreiro de 2020 (nº de rexistro de entrada 174), D. Luis Samuel Alperi Entralla presentou un novo escrito dirixido a esta alcaldía no que manifesta que “(…) Expón: Que habendo solicitado o pasado 30 de xaneiro a renuncia á dedicación parcial debido a que fun chamado para traballar na empresa pública SEAGA a través dunha lista de méritos. A falta inicial de información dada a este traballador e a exixencia de estar dado de alta o día 3, motivou esa renuncia. Unha vez transmitidas as condicións de traballo, horarios e función, están son incompatibles co bó desarrollo da función de segundo tenente de alcalde que desarrollo no Concello de Carral. Por todo o anterior, solicita: Se repoña a dedicación parcial nas mesmas condicións acordadas no pleno de organización, a partir do día 5 de febreiro de 2020, incluido. Achégase escrito de baixa voluntaria en SEAGA. (…)”. Logo de ver que o interesado achegou ás 15:30 do día 05 de febreiro de 2020 a correspondente resolución da Tesouraría Xeral da Seguridade Social de recoñecemenrto da súa baixa con respecto á empresa contratante con efectos do 04 de febreiro de 2020, polo que non se puido ditar este decreto con data do 05 de febreiro de 2020. Á vista de todo o indicado e, en uso das atribucións que me conferen os artigos 21.1 e 75.5 LRBRL, 1).- Determinar que o señor D. Luis Samuel Alperi Entralla siga a desempeñar as funcións que lle foron delegadas por min mediante o decreto 317/2019, do 18 de xullo, reincorporándoo, dende o 06 de febreiro de 2020, á adicación parcial que lle foi asignada por medio do meu decreto 325/2019, do 24 de xullo, entre as establecidas por acordo adoptado polo Pleno do Concello o 24 de xullo de 2019.2).- Realizar as xestións necesarias para efectuar a alta na Seguridade Social que legalmente corresponda.3).- Notificar persoalmente a presente resolución ao interesado (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello.4).- Dar conta deste decreto ao Pleno do Concello na primeira sesión ordinaria que se realice. ” Contra a devandita resolución, que pon fin á via administrativa, poderá interpoñerse potestativamente recurso de reposición perante esta Alcaldía no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 06 de febreiro de 2020 O ALCALDE Francisco Javier Gestal Pose